ประจำเดือนหนูปกติจะมาสิ้นเดือนเช่นวันที่30-31อ่ะค่ะ เดือนนี้วันที่1ยังเงียบ มีตกขาวนิดหน่อย ไม่เจ็บนมมาก ปวดท้องน้อยเป็นระยะเหมือนประจำเดือนจะมา (หลั่งนอกทุกครั้งค่ะ)
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ประมาณ 4%-22% ดังนั้น หากประจำเดือนยังไม่มา แนะนำควรตรวจหาการตั้งครรภ์ดูเป็นอันดับแรก หากตรวจไม่พบ แสดงว่าอาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้นส่วนอาการตกขาว เจ็บเต้านม ปวดท้องน้อยเป็นระยะๆ อาจเป็นอาการก่อนการมีประจำเดือนมาก็ได้ หรือหากตรวจพบการตั้งครรภ์ อาการดังกล่าวก็เป็นอาการของการตั้งครรภ์ค่ะ